**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.132 “Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts “Grozījumi Ministru kabineta 2011.gada 15.februāra noteikumos Nr.132 “Rotaļlietu drošuma noteikumi”” (turpmāk – Noteikumu projekts) izstrādāts, lai pielāgotu Ministru kabineta 2011.gada 15.februāra noteikumus Nr.132 “Rotaļlietu drošuma noteikumi” (turpmāk – Noteikumi Nr.132) atbilstoši prasībām, kas izriet no: (1) Komisijas 2015.gada 23.novembra Direktīvas 2015/2116, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz benzizotiazolinonu; (2) Komisijas 2015.gada 23.novembra Direktīvas 2015/2115, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu; (3) Komisijas 2015.gada 23.novembra Direktīvas 2015/2117, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz hlormetilizotiazolinonu un metilizotiazolinonu gan atsevišķi, gan attiecībā 3:1. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2015.gada 23.novembrī spēkā stājās Komisijas Direktīva 2015/2116, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz benzizotiazolinonu* (turpmāk– Direktīva 2015/2116). Ar Direktīvu 2015/2116 Komisija nosaka konkrētas robežvērtības ķīmiskajai vielai 1,2-benzizotiazol-3(2H)-ons ūdens bāzes rotaļlietu materiālos, tādējādi nodrošinot augstas drošuma prasības rotaļlietām, kuras paredzētas bērniem vecumā līdz 36 mēnešiem un citām rotaļlietām, kuras paredzētas ievietošanai mutē. 1,2-benzizotiazol-3(2H)-onu (1,2-benzizotiazolīn-3-ons, BIT, CAS numurs 2634-33-5) izmanto par konservantu ūdens bāzes rotaļlietās, tostarp vaļasprieka krāsās un pirkstzīmēšanas krāsās.Pamatojoties uz Patērētāju drošības zinātniskās komitejas (SCCS) atzinumu[[1]](#footnote-1), BIT ir mēreni kairinoša viela. Tāpat atzinumā secināts, ka izotiazolinoni ir nozīmīgi kontakta alergēni, ar ko saskaras Eiropas patērētāji. BIT izmantošana kosmētikas līdzekļos nav atļauta. Eiropas Parlamenta un Padomes 2008.gada 16.decembra regulā (EK) Nr.1272/2008 *par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr.1907/2006* (turpmāk – CLP regula) BIT ir klasificēts kā ādas sensibilizators jeb ādu kairinoša viela. Ņemot vērā iepriekš minēto, Eiropas Parlamenta un Padomes 2009.gada 18.jūnija direktīvas 2009/48/EK *par rotaļlietu drošumu* (turpmāk- Direktīva 2009/48/EK) II pielikuma C papildinājumā tika veikti grozījumi, lai attiecībā uz rotaļlietām noteiktu BIT satura robežvērtību.Lai pārņemtu Noteikumos Nr.132 Direktīvas 2015/2116 prasības, nepieciešams grozīt Noteikumu Nr.132 2.pielikuma III nodaļas 7.2 apakšpunkta tabulu, tajā ietverot jaunu sadaļu par vielas 1,2-benzizotiazol-3(2H)-ons robežvērtībām rotaļlietās un rotaļlietu daļās, kuras paredzētas bērniem vecumā līdz 36 mēnešiem un citās rotaļlietās, kuras paredzētas ievietošanai mutē, ja to saturs nepārsniedz 5 mg/kg satura robežvērtību ūdens bāzes rotaļlietu materiālos saskaņā ar standartos EN 71-10:2005 un EN 71-11:2005 noteiktajām metodēm.2) Komisijas Direktīva 2015/2115*, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu*; (turpmāk – Direktīva 2015/2115) stājās spēkā 2015.gada 23.novembrī. Ar Direktīvu 2015/2115 Komisija nosaka emisijas robežvērtības formamīda saturam rotaļlietās, kuras paredzētas bērniem vecumā līdz 36 mēnešiem, un kuras paredzētas ievietošanai mutē. Formamīds CLP Regulā klasificēts kā reproduktīvajai sistēmai toksiska 1.B kategorijas viela. Formamīdu (CAS numurs 75-12-7) cita starpā izmanto plastmasas un polimēru rūpniecībā, jo īpaši par šķīdinātāju, plastifikatoru vai vielu, kas saistīta ar putu veidotāju vielu putu ražošanā. Vairākas dalībvalstis 2010. gadā konstatēja formamīda klātbūtni dažādās rotaļlietās, kas izgatavotas no putu materiāliem, piemēram, puzles paklājos; tas radīja bažas par bērnu veselību saistībā ar vielas ieelpošanu. Pamatojoties uz Francijas Pārtikas, vides un darba drošības aģentūras (ANSES) atzinumu[[2]](#footnote-2) tika ieteikts ierobežot formamīda emisijas gaisā no puzles paklājiem, lai tās nepārsniegtu 20 μg/m3, veicot mērījumu 28 dienas pēc jaunu paklāju izpakošanas un turēšanas gāzizlādes kamerā pirms to pārdošanas saskaņā ar testēšanas metodi atbilstoši standartiem ISO 16000-6 un 16000-9 un paraugus ņemot apstākļos, kas ir piemēroti paraugu ņemšanai no ražojumiem un ražojumu partijām.Lai nodrošinātu augstu bērnu aizsardzību un lai pārņemtu Noteikumos Nr.132 Direktīvas 2015/2115 prasības, nepieciešams veikt grozījumus Noteikumu Nr.132 2.pielikuma III nodaļas 7.2 apakšpunkta tabulā, tajā ietverot jaunu sadaļu par formamīda robežvērtībām rotaļlietās un rotaļlietu daļās, kuras paredzētas bērniem vecumā līdz 36 mēnešiem un citās rotaļlietās, kuras paredzētas ievietošanai mutē. Grozījumi paredz noteikt, ka formamīda emisijas no rotaļlietās izmantotajiem putu materiāliem nedrīkst pārsniegt 20 μg/m3, mērījumu veicot ne vairāk kā 28 dienas pēc emisijas testa sākuma. Emisiju testēšana nav nepieciešama, ja formamīda saturs ir 200 mg/kg vai mazāk (sliekšņvērtība, kas iegūta vissliktākā gadījuma ekspozīcijas scenārijā).3) 2015.gada 23.novembrī stājās spēkā Komisijas Direktīva 2015/2117, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz hlormetilizotiazolinonu un metilizotiazolinonu gan atsevišķi, gan attiecībā 3:1* (turpmāk – Direktīva 2015/2117), kas paredz noteikt 5-hlor-2-metilizotiazolīn-3(2H)-onu (CMI) un 2-metilizotiazolīn-3(2H)-onu (MI) attiecībā 3:1 (CAS numurs 55965-84-9), kā arī atsevišķi šā maisījuma komponentus CMI (CAS numurs 26172-55-4) un MI (CAS numurs 2682-20-4) satura robežvērtības rotaļlietās. CMI un MI attiecībā 3:1, kā arī CMI un MI kā atsevišķu vielu izmanto par konservantiem ūdens bāzes rotaļlietās, tostarp vaļasprieka krāsās, pirkstzīmēšanas krāsās, logu/stikla krāsās, līmēs un ziepju burbuļos.Saskaņā Veselības un vides apdraudējuma zinātniskās komitejas (SCHER) atzinumu, rotaļlietās nav ieteicams izmantot ne CMI un MI attiecībā 3:1, ne CMI un MI kā atsevišķas vielas, ņemot vērā kontakta radītās alerģiskās reakcijas, kas novērotas saistībā ar šo vielu izmantošanu kosmētikā. Arī Patērētāju drošības zinātniskās komitejas (SCCS) atzinumā[[3]](#footnote-3) CMI un MI maisījums attiecībā 3:1 ir raksturots kā cilvēkiem ārkārtīgi spēcīgs kontakta alergēns, ko apliecina atzinumā ietvertie dati.Lai nodrošinātu bērnu augsta līmeņa aizsardzību pret riskiem, ko rada ķīmisko vielu klātbūtne rotaļlietās un pārņemtu Direktīvas 2015/2117 prasības, nepieciešams veikt grozījumus Noteikumu Nr.132 2.pielikuma III nodaļas 7.2 apakšpunkta tabulā, ietverot 3 jaunas sadaļas: (1) CMI un MI attiecībā 3:1, kā arī (2) CMI un (3) MI kā atsevišķas vielas, nosakot vielu satura robežvērtību ūdens bāzes rotaļlietu materiālos. Noteikumu projekts paredz, ka jaunās prasībās attiecībā uz BIT un formamīda robežvērtībām tiks piemērotas no 2017.gada 24.maija, savukārt prasības attiecībā uz CMI un MI vielu robežvērtībām no 2017.gada 24.novembra. |
| 3. | Projektu izstrādē iesaistītās institūcijas | Patērētāju tiesību aizsardzības centrs. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Patērētāji – bērni un viņu pieskatītāji (saskaņā ar Centrālās statistikas pārvaldes datu bāzē esošo informāciju, 2015.gadā – 280 272 bērnu vecumā līdz 14 gadiem, no 1 986 100 kopējā Latvijas iedzīvotāju skaita, kā arī, ņemot vērā Direktīvas 2009/48/EK mērķi – nodrošināt augstu rotaļlietu drošuma līmeni nolūkā aizsargāt bērnu veselību un drošību, nosakot saskaņotas rotaļlietu drošuma prasības iekšējā tirgū – Direktīvas 2015/2116, Direktīvas 2015/2115 un Direktīvas 2015/2117 ieviešana Latvijā skars arī ~500 miljonus ES patērētāju). Tirgus dalībnieki – rotaļlietu ražotāji, to pilnvarotie pārstāvji, importētāji un izplatītāji, kuriem būs jāņem vērā Noteikumu projektā noteiktās drošuma prasības ķīmisko vielu – BIT, formamīda, CMI un MI izmantošanai rotaļlietu izstrādājumos un to daļās. |
| 2. | Tiesiskā regulējuma ietekme uz tautsaimniecību un administratīvo slogu | Šobrīd nav pieejama informācija, ka līdz ar jaunu normatīvo regulējumu mainīsies rotaļlietu ražošanas apjoms.Noteikumu projektā ietvertais regulējums neparedz palielināt administratīvo slogu. |
| 3. | Administratīvo izmaksu monetārs novērtējums | Noteikumu projekts ietekmēs rotaļlietu ražotājus, to pilnvarotos pārstāvjus, importētājus un izplatītājus, taču nav iespējams veikt precīzu monetāro izmaksu novērtējumu, jo nav informācijas par to, cik daudz komersantu ražo rotaļlietas, kurās ir pārsniegtas noteikumu projektā ierobežotās robežvērtības atiecībā uz BIT, formamīdu, CMI un MI.  |
| 4. | Cita informācija | Nav. |
|  |  |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | 1) Komisijas 2015.gada 23.novembra Direktīva 2015/2116, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz benzizotiazolinonu*. Dalībvalstis vēlākais līdz 2017.gada 24.maijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.2) Komisijas 2015.gada 23.novembra Direktīva 2015/2115, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu*. Dalībvalstis vēlākais līdz 2017.gada 24.maijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. 3) Komisijas 2015.gada 23.novembra Direktīva 2015/2117, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz hlormetilizotiazolinonu un metilizotiazolinonu gan atsevišķi, gan attiecībā 3:1*. Dalībvalstis vēlākais līdz 2017.gada 24.novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula Tiesību akta projekta atbilstība ES tiesību aktiem |
| Komisijas 2015.gada 23.novembra Direktīva 2015/2116, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz benzizotiazolinonu*. |
| A | B | C | D |
| 1.pants | 2.pielikuma III nodaļas 7.2. apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| Komisijas 2015.gada 23.novembra Direktīva 2015/2115, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu* |
| A | B | C | D |
| 1.pants | 2.pielikuma III nodaļas 7.2. apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| Komisijas 2015.gada 23.novembra Direktīva 2015/2117, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz hlormetilizotiazolinonu un metilizotiazolinonu gan atsevišķi, gan attiecībā 3:1* |
| A | B | C | D |
| 1.pants | 2.pielikuma III nodaļas 7.1.apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts ir ievietots Ekonomikas ministrijas mājaslapā: [www.em.gov.lv](http://www.em.gov.lv) sabiedriskajai apspriešanai no 10.-24.augustam. |
| 2. |  Sabiedrības līdzdalība projekta izstrādē | Sabiedriskās apspriešanas laikā komentāri netika saņemti. |
| 3. |  Sabiedrības līdzdalības rezultāti |  |
| 4. |  Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un IV sadaļa – projekts šīs jomas neskar.*

# Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka

24.10.2016 10:20

1984

Ločmele, 67013107

Dana.Locmele@em.gov.lv

1. Patērētāju drošības zinātniskā komiteja (SCCS), Opinion on benzisothiazolinone (BIT), pieņemts sanāksmē 2012. gada 26. un 27. jūnijā; pieejams elektroniski angļu valodā: <http://ec.europa.eu/health/scientific_committees/consumer_safety/docs/sccs_o_099.pdf> [↑](#footnote-ref-1)
2. French Agency for Food, Environmental and Occupational Health & Safety (ANSES), Opinion on the uses of formamide in consumer goods and health risks related to formamide in children's foam puzzle mats, ANSES atzinums, pieprasījums Nr. 2010-SA-0302, 2011. gada 4. jūlijs; pieejams elektroniski angļu un franču valodā: <https://www.anses.fr/en/system/files/CHIM2010sa0302Ra-2EN.pdf> [↑](#footnote-ref-2)
3. Patērētāju drošības zinātniskā komiteja (SCCS), Opinion on the mixture of 5-chloro-2-methylisothiazolin-3(2H)-one and 2-methylisothiazolin-3(2H)-one, pieņemts 2009. gada 8. decembrī, pieejams elektroniski angļu valodā: <http://ec.europa.eu/health/scientific_committees/consumer_safety/docs/sccs_o_009.pdf> [↑](#footnote-ref-3)